CELEX: 32017D1368
Language: sk
Date: 2017-05-11 00:00:00
Title: Rozhodnutie Rady (EÚ) 2017/1368 z 11. mája 2017 o podpise, v mene Európskej únie a jej členských štátov, a predbežnom vykonávaní Tretieho dodatkového protokolu k Dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej na účely zohľadnenia pristúpenia Chorvátskej republiky k Európskej únii

27.7.2017   
            
            
               SK
            
            
               Úradný vestník Európskej únie
            
            
               L 196/1
            
         ROZHODNUTIE RADY (EÚ) 2017/1368
   z 11. mája 2017
   o podpise, v mene Európskej únie a jej členských štátov, a predbežnom vykonávaní Tretieho dodatkového protokolu k Dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej na účely zohľadnenia pristúpenia Chorvátskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 5,
   so zreteľom na akt o pristúpení Chorvátskej republiky, a najmä na jeho článok 6 ods. 2,
   so zreteľom na návrh Európskej komisie,
   keďže:
   
               (1)
            
            
               V súlade s článkom 6 ods. 2 aktu o pristúpení Chorvátskej republiky, pristúpenie Chorvátska okrem iného k Dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej (1) (ďalej len „dohoda“) sa má dohodnúť prostredníctvom protokolu k uvedenej dohode (ďalej len „protokol“). Podľa dohody sa má na takéto pristúpenia uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov a príslušná tretia krajina.
            
         
               (2)
            
            
               Rada 14. septembra 2012 poverila Komisiu, aby začala rokovania s dotknutými tretími krajinami so zreteľom na pristúpenie Chorvátska k Únii. Rokovania s Čile boli úspešne ukončené parafovaním protokolu 9. júla 2015 v Bruseli.
            
         
               (3)
            
            
               Protokol by sa mal podpísať.
            
         
               (4)
            
            
               Protokol by sa mal predbežne vykonávať do ukončenia postupov potrebných na jeho nadobudnutie platnosti,
            
         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje podpis Tretieho dodatkového protokolu k Dohode o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej na účely zohľadnenia pristúpenia Chorvátskej republiky k Európskej únii s výhradou uzavretia uvedeného protokolu.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie a jej členských štátov.
   Článok 3
   Protokol sa vykonáva predbežne s účinnosťou od 1. júla 2013 v súlade s jeho článkom 14 ods. 2 do ukončenia postupov potrebných na nadobudnutie jeho platnosti.
   Článok 4
   Toto rozhodnutie nadobúda účinnosť dňom jeho prijatia.
   
      V Bruseli 11. mája 2017
      
         
            Za Radu
         
         
            predseda
         
         C. CARDONA
      
   
   
      (1)  Ú. v. ES L 352, 30.12.2002, s. 3.